Danis Tanović

Danis Tanović jest bosanskohercegovački režiser, scenarist i producent.

 Biografija 
Rođen je 20. februara 1969. u Zenici. Rat ga prekida u studiju na Akademiji scenskih umjetnosti u Sarajevu. Za vrijeme prve dvije ratne godine zadužen je za filmsku arhivu tadašnje Armije Republike Bosne i Hercegovine (sa kolegom Dinom Mustafićem). Godine 1994. razmišlja o nastavku studija u Sjedinjenim Američkim Državama i u Njemačkoj, ali odlazi u Belgiju gdje nastavlja studij na filmskoj školi INSAS. Godine 1998. dobija belgijsko državljanstvo. Danis živi i radi u Sarajevu. Režirao je više dokumentarnih filmova. Film Ničija zemlja koji je režirao i napisao scenarij osvojio je Oscara za najbolji strani film na 74. dodjeli "Oscara", kao i Zlatni globus u istoj kategoriji. Na Berlinskom filmskom festivalu dvostruki je dobitnik nagrade Srebrni medjved za svoje filmove Epizoda u životu berača željeza (2013) i Smrt u Sarajevu (2016). Na 20. Sarajevo film festivalu 2014. dobio je nagradu Počasno Srce Sarajeva.

 Filmografija 
Režija
+GodinaNazivBilješke1995.Čudo u Bosni1996.L'Aube1999.Buđenje2001.Ničija zemlja2002.11.09.01 - September 112005.Pakaofrancuski film u saradnji s poljskim režiserom Krzysztofom Kieślowskim2009.Trijažafilm s Colinom Farrellom, Christopherom Leejem i Brankom Đurićem2010.Cirkus Columbia2011.Prtljagkratki film2013.Epizoda u životu berača željeza2014.Tigrovi2016.Smrt u Sarajevu2019.Uspjeh2020.The Postcard Killings2021.Deset u pola2022.Kotlina2023.Frust2024.Nakon ljeta

 Nagrade 
+Glavne nagrade za film Godina Ceremonija ili organizacija Nagrada Film/Laureati 2001. Oscari Najbolji strani film Ničija zemlja Zlatni globusi Najbolji strani film Kanski filmski festival Najbolji scenarij Sarajevo Film Festival Najbolji film Najbolji film - nagrada publike Evropske filmske nagrade Najbolji evropski scenarist Motovunski filmski festival Najbolji film Filmski festivali u San Sebastianu, Sao Paulu, Los Angelesu, Bejrutu, Oslu, Chicagu, Rotterdamu Najbolji film Udruženja filmskih kritičara Los Angelesa, Las Vegasa, Najbolji film Evropska filmska akademija Najbolji prvijenac 2013. Berlinale Srebrni medvjed Epizoda u životu berača željeza Filmski festival u Istanbulu Nagrada za ljudska prava na filmu Filmski festival u Jerusalimu Najbolji film 2016. Berlinski filmski festival Srebrni medvjed Smrt u Sarajevu

 Tehnike režiranja 
"Kada čitam scenarij, ja pokušavam pronaći suštinu svake scene i ono što ona može doprinijeti temi u cjelini. Onda sanjam o mom filmu. Ja radim dok ležim na mom kauču, kao da sam na seansi kod psihoanalitičara. Danis, pacijent, prenosi svoju priču Tanoviću, psihologu. Vizije mi se tada pojavljuju tako precizno da ih onda mogu snimati i montirati vrlo brzo."
 Politički angažman 
Danis Tanović je osnivač Naše stranke što objašnjava "da bi spriječio širenje nacionalizma i korupcije." Njegovo viđenje unutrašnjeg uređenja BiH, ogleda se u tome da se ukinu entiteti, uvede progresivno oporezivanje te obavezno glasanje za sve punoljetne građane.

 Berlinale 2013. 
Film  Epizoda u životu berača željeza je premijerno prikazan u takmičarskoj konkurenciji na 63-ćem Međunardonom filmskom festivalu u Berlinu, gdje je dobio nagradu Jury Grand Prix, a Nazif Mujić je osvojio Srebrnog medvjeda za najboljeg glumca.

 Kritike 
 Film Rotten Tomatoes Metacritic Ničija zemlja  93% 84 11.09.01 - September 11  78% 61 Pakao  67% N/A Trijaža  N/A N/A Cirkus Columbia  80% 57 Tigrovi  N/A N/A Epizoda u životu berača željeza  93% N/A Prosjek 82.2%  69

 Također pogledajte 
 Spisak režisera
 Bosanskohercegovački filmovi kandidati za nagradu Oscar - Najbolji strani film
 74. dodjela "Oscara"

 Reference 

 Vanjski linkovi 





Kategorija:Rođeni 1969.
Kategorija:Živi ljudi
Kategorija:Biografije, Zenica
Kategorija:Bosanskohercegovački režiseri
Kategorija:Belgijski režiseri
Kategorija:Dobitnici Počasnog Srca Sarajeva
Kategorija:Bosanskohercegovački filmski producenti
Kategorija:Dobitnici Šestoaprilske nagrade
Kategorija:Dobitnici Nagrade "Ivica Matić"
Kategorija:Bivši studenti Univerziteta u Sarajevu
Kategorija:Političari iz Zenice